LidanRubinov/Halacha-QA huggingface dataset:
שאלה: תביעת מס הכנסה בבית משפט: יש בדעתי לתבוע את מס הכנסה בביה"ד לעבודה משום זיכויי מס, המגיעים לי כחוק לדעתי. ברור הדבר, שלא ניתן לתבוע את המדינה בדין תורה ועל כן אין ברירה אלא לדלג על שלב זה. השאלה היא, לגבי אופן התביעה ופסיקת הוצאות. המקובל בפסיקה הוא, שעל מס הכנסה להחזיר מס, שנגבה שלא כדין באותן אופן, שבו הייתה מחייבת את הנישום. לפיכך, האם יש כאן שאלה של ריבית או שמא ניתן להסתמך על היתר עיסקא, שמתיר למדינה לגבות ולשלם ריבית כנהוג בבנקים (זה יכול אולי להיחשב כריווח נוסף של הנישום)? שנית - האם מותר לדרוש גם הוצאות משפט בהתאם להחלטת ביה"ד או שמא יש מגבלות הלכתיות בזה?
תשובה: א- אין בעיה בגביית הוצאות משפט משום שכל העסק של מס הכנסה נעשה על סמך חוקי המדינה, ובמדינה גובים גם הוצאות משפט. (עיין בנתיבות סימן כ"ו, חידושים ס"ק י'.) ב- הריבית הנלקחת לאחר החזר מס איננה ריבית מהתורה שכן אינה דרך הלוואה ואף אינה קצוצה מראש כהלוואת ריבית רגילה, לכן ברור שבדיעבד אין צורך להשיב את הריבית שכן ריבית דרבנן אסור לקחת אך גם אין חובה להשיב. ומכל מקום נראה שאף לכתחילה מותר לגבות את הריבית שכן האיסור של ריבית מוגדר בתורה ל"אחיך", וכספי המדינה על אף היותם בשותפות הציבור, אין בשותפות זו הגדרת בעלות מספיק חזקה בכדי להגדירה כשל "אחיך". (עיין בדברי רש"י חולין קלו בהסברו מדוע בתי כנסיות אינם בכלל חובת מעקה, ועיין הר צבי שביעת ב' מ"ג.) ובודאי שאפשר לסמוך על כך בריבית זו שהיא רק מדרבנן. הרב חננאל פאטשינו.
שאלה: שיער ארוך לגבר: האם גבר יכול לגדל שיער ארוך עד כדי קוקו מבחינה הלכתית?
תשובה: יש בעיה של חציצה לתפילין, ויש מחלוקת האם יברך. המשנה ברורה אומר שמה שגדל באופן טבעי זה ניחא, אבל מי שמגדל במיוחד זה חציצה לעניין תפילין. יש מחלוקת בראשונים האם חציצה פוסלת בתפילין של ראש. אם לאדם יש תחבושת על הראש, יניח תפילין ללא ברכה כדי לחוש לאותה דעה שחציצה פוסלת. חוץ מזה, זה שחצנות, יהירות.
שאלה: קבלה על פרק שירה: קיבלתי על עצמי לומר פרק שירה במשך 40 יום, האם כשאני מפספסת יום אחד צריך להתחיל בספירה מחדש 40 יום או להמשיך הלאה?
תשובה: איך קיבלת? נדרת נדר? נשבעת?
שאלה: יעוד למציאה שבעליה לא טרחו לקחתה : מצאתי עזר לימוד יקר (תרגומון). החפץ נמצא זרוק בתוך שקית עם ספרי לימוד שעבר זמנם. לאחר פעולת בילוש זיהיתי את הורי התלמיד הזורק התקשרתי אליהם פעמיים בבקשה לבא ולקחת. הם לא הגיעו ולאחר תקופה ארוכה נשכח ממני שמם. מה מותר לעשות בחפץ?
תשובה: א. אינך יכול לזכות בחפץ אף שאפשר והבעלים כבר התייאשו ממנו. יאוש כזה נחשב יאוש שלא מדעת שנפסקה ההלכה (בבא מציעא כא:) כאביי שלא הוי יאוש. ביאור: כיוון שהחפץ הגיע לידך קודם שהבעלים התייאשו וחל עליך חיוב השבה אין מועיל היאוש שבא אחר כך. ב. ניתן לשום את החפץ ולמוכרו במחיר השוק, אחר כך לרשום בפנקס שיש בידך סכום כך וכך של אבידה שעליך לתת לבעל האבידה לכשיביא סימנים או כשתיזכר מיהו. מותר בינתיים להשתתף בכסף. (מצאנו מעין כזה מקרה בבא מציעא כט: "אמר שמואל המוצא תפילין בשוק, שם דמיהם ומניחן", ומבארת הגמרא שתפילין מצויות להימכר. ולעניין להשתמש במעות נחלקו ר"ע ור"ט שם ונפסקה ההלכה כר' טרפון שרשאי להשתמש במעות. הרב אברהם זרביב.
שאלה: תספורת ע"י אישה בנוכחות ספר גבר: האם מותר לאישה להסתפר, ע"י ספרית אישה, במספרה בה נוכחים גם שני ספרים גברים. אציין כי זו המספרה בה הייתי רגילה להסתפר בעבר (כיום התחזקתי), האם מותר להמשיך להסתפר שם?
תשובה: כן, אינך צריכה להחמיר עד כדי כך.
שאלה: מכירה לגוי באמצעות האינטרנט: האם מותר למכור באמצעות האינטרנט "חול מארץ הקודש" או "מים מהירדן" כשיש חשש שנוצרים יקנו מוצרים אלו?
תשובה: איני בקי בפולחני הנצרות אך נדמה לי, שעפר אינו פולחן נוצרי ויש להניח שייקנה בעיקר ע"י היהודים וגם נוצרים יקנהו רק משום כבוד הארץ. אך מי הירדן הם להפך, עיקר הקונים עלולים להיות נוצרים למטרות פולחניות של דתם, ואין לשווקם.
שאלה: פיתוח תוכנה ונטישת הפרוייקט: בעברי עבדתי בעמותה בה פיתחתי תוכנת אינטרנט. לא נסגר חוזה בכתב ביני לבין השותף. כיום נטשתי את הפרוייקט. על פי דין תורה, למי שייכת התוכנה? יש לציין שלא קיבלתי ת עבור פיתוח התוכנה. סוכם בע"פ כי ההכנסות מהתוכנה יחולקו שווה בשווה בין שני הצדדים. אחרי שנטשתי את הפרוייקט, אני דורש לקבל מחצית מההכנסות היות והתוכנה נמצאית בשימוש. האם זה נכון עפ"י דין תורה?
תשובה: על מנת שנוכל לנסות לענות על השאלה, נא לפרט מספר דברים: א. האם ישנם שני אנשים שפיתחו יחד את התוכנה, או אחד פיתח והשני. ב. מה מטרת העמותה? מהו הריווח שיש לעמותה ע"י השימוש בתוכנה? ג. מהו ה פרויקט  ומה יחסו ל עמותה? האם זו עמותה או חברה בע"מ? ד. האם אתה היית שותף או עובד בעמותה? האם קיבלת כסף על עצם העבודה (לא על פיתוח התוכנה)? ה. מהו סיכום הדברים שבע"פ (תנסה לנסח אותו). הרב יהודה אודסר שאלה: הרב יהודה אודסר (כולל דיינות פסגות), אנסה לענות על שאלותיך: א. רק אני פיתחתי את התוכנה. השני עסק בניהול לקוחות ובגיוסי כספים שלא הצליחו. ב. מטרת העמותה הייתה לקדם את החינוך הטכנולוגי בארץ, למידה באמצעות מחשב. גורמים חיצוניים משלמים עבור אחסנת תוכן בכל שנה ושנה, והתוכנה מציגה את התוכן באינטרנט. ג. זו עמותה רשומה ולא חברה בע"מ. תכננו להקים בעתיד חברה בע"מ עם יחס של 50:50 ביני לבין השותף. הפרוייקט הוא אתר אינטרנט המציג שיעורים שצולמו במכללות ומשמש סטודנטים. המכללה היא זו שמשלמת על האחסון של הסרטים בשרתים של העמותה. הפרוייקט הזה בוצע כדי לגייס כספים (לתת "מרחב נשימה") ולהציג יכולת, וזהו אינו הפרוייקט המרכזי של העמותה. את הפרוייקט המרכזי גם אני פיתחתי, אבל נטשתי אותו. ד. אני שותף בעמותה ומפתח את הפרוייקטים. לא קיבלתי משכורת על עבודה לעולם. על פיתוח התוכנה קיבלנו סכום קטן לעומת היצע השוק, והסכמתי לקבל אותו משום שההכנסות בהמשך על אחסנה היו גבוהות יותר, וזאת כדי לא לאבד את הלקוח. מחצית מהסכום של הפיתוח הועבר לשותף השני, וסיכמנו בע"פ שההכנסות מהאחסנה בכל שנה יחולקו 50:50 בינינו. ה. חשוב לציין שלא סוכם מעולם שהפיתוח שייך לעמותה. גם לא הובהר שהפיתוח שייך רק לי (המפתח). למי שייכת התוכנה במקרה כזה עפ"י דין תורה? אני תמיד חשבתי לעצמי שהזכויות הן שלי, כי לא קיבלתי שכר עבורו, והפיתוח הוא שלי. והשותף תמיד אומר שהפיתוח נעשה עבור העמותה, וזה של העמותה, ככה שהפרוייקט נשאר אצלם ואני עוזב בלי כלום. אשמח גם לקבל הסבר קצר או ציון של הדין שאתם מסתמכים עליו, כדי ללמוד להבא. על עזרתכם. תשובה: התשובה הניתנת להלן ניתנת ע"פ הבנת השאלה (למרות שבנושא מורכב כזה מן הראוי היה לשמוע פנים אל פנים את הדברים) וכן ללא שמיעת שני הצדדים, לכן אין כאן פסק אלא בירור הלכתי לעיון. כמו כן, התשובה ניתנת בהדרכת הרה"ג כלאב שליט"א ראש הכולל. מן הדברים נראה שכתיבת התוכנה נעשתה לצורך ולטובת העמותה, ולכן היא שייכת לעמותה כדין אומנים שותפים שנמנו וגמרו להשתתף במעשה אומנותם שמעת שסיכמו זאת כל פעולתם האומנותית שייכת לשניהם בשותפות למרות שכל אחד פועל ועושה בעצמו לבד (דין זה מבואר ברמ"א חושן משפט סימן קע"ו סעיף ג. ונראה שמכיוון שמדובר בעמותה יועיל הדבר גם לשיטת המחבר מכח מנהג המדינה) וגם כאן אתה פעלת בעמותה בתחום אחד וחברך בתחום אחר ויצרתם שותפות אחת. אלא שלענין הפירוק נראה (ע"פ החוק) שמכיוון שהעמותה נשארת קיימת הרי שהנוטש מפסיד חלקו לטובת העמותה ונמצא שטענת חבריך נראית צודקת כמובן שהנלמד מכאן להבא, שצריך לסכם בכתב את כל התנאים וכן להתייעץ עם רב שמומחה בעניני דיני ממונות כיצד לעשות שותפות באופן המועיל הן ע"פ ההלכה והן ע"פ מנהג המדינה כיום. הרב יהודה אודסר
שאלה: בגד חדש בשנת אבל: האם מותר לבת בשנת אבל לקנות ולחדש בגד לכבוד חג פסח?
תשובה: אין לחדש בגד חדש בשנת האבל. אם יש צורך, נותנים לחברה ללבוש את הבגד לזמן קצר.
שאלה: חשיבות האישה: למה האישה מברכת "שעשני כרצונו" והאיש "שלא עשני אשה", זה אומר שהאישה שווה פחות או הפוך שהגבר שווה פחות כי הוא לא מכיר בערך עצמו?
תשובה: מי שרוצה לראות על זה הסבר מעמיק, יסתכל בספר "עולת ראיה" של הרב קוק. הוא כותב שב"שעשני כרצונו" יש מעלה יותר מ"שלא עשני אשה". "שלא עשני אשה"- אדם מודה לה' שברא אותו גבר, כיון שהוא חייב יותר במצוות, זה מין ברכת הודאה. והאשה מברכת "שעשני כרצונו", זה לא הודאה על המצב שלה, אלא שבח לקדוש ברוך הוא שברא אותה כמו שהיא. לכל איש ולכל אשה יש תפקיד בעולם, ועל כל אדם למלא את תפקידו כראוי. התורה לא ציוותה על נשים מצוות עשה שהזמן גרמא, וזה לא מראה על זילזול ופחיתות במעמדה הרוחני של האשה. לכל אדם יש תפקיד, ולאשה אין את התפקיד הזה של מצוות עשה שהזמן גרמא. יש ביטוי בגמרא בכתובות לגבי מר עוקבא ואישתו שהיו בעלי צדקה באופן כזה שהעני לא ידע מי נותן לו. ופעם העני רצה לראות מי נותן לו, והם ברחו, וניכנסו לתוך התנור כדי שלא יראה אותם. וח אומרים שלמר עוקבא נכרכו שוקיו, ושלה לא. צידקותה היתה יותר משל מר עוקבא שהיה אחד מחכמי התלמוד. כיון שההנאה שהיתה גורמת לעניים הייתה מיידית, היתה נותנת משהו לאכול. ברור שלנשים יש מדריגה גבוהה.
שאלה: אישתי לעתיד: אני בן 17 ויש לי חברה שאני ממש ממש אוהב. אנחנו החלטנו שנפרדים בפסח לצמיתות (אנחנו גרים באותו ישוב אבל חוץ מזה נפסיק את הקשר לגמרי). ובגיל החתונה אם נרצה ויראה לנו מתאים נחדש את הקשר. אני ממש ממש ממש רוצה להתחתן איתה ומפחד שזה לא יקרה. אני מבקש מה לעיתים קרובים בקשה כזאת: "אנחנו עושים את רצון ה בכך שאנחנו נפרדים אז בבקשה ממנו שיעשה את רצוננו בכך שנתחתן". האם לפי דעתך ראוי לבקש בקשה כזאת (היא תואמת את המשנה באבות-"עשה רצונו כרצונך כדי שיעשה רצונך כרצונו")? והאם אפשר שתתן לי תפילה שאותה אוכל להתפלל על מנת שנתחתן? זה ממש חשוב לי.
תשובה: צדיק שלי: מעבר לתפילה שלך נראה לי שהמעשה שאתה עושה הוא זה שיזכה אותך במה שראוי לך. על אישה אנו מתפללים לא רק סמוך לשעת הזיווג אלא שנים רבות לפני כן. אולם לא כדאי שתתרכז בתפלה זו. תפלה זו גורמת לך התרגשות מדבר שעתה אינך צריך להיות מרוגש כלפיו. בעיקר הייתי רוצה שתחליטו בינכם שכשיגיע הזמן אתם לא פונים למישהו אחר לפני שאתם בודקים מה שביניכם. תלמדו את נתיב האמונה במהר"ל מפראג לפני שאתם נפרדים ובודאי שהכל יהיה ר. אני מציע שתתפלל פעם בחודש בכל ערב ראש חודש על זיווג ואישה הטובה לך. תדגיש את ענין שאתה תרגיש שהיא טובה לך. מעבר לכך תנסה לבנות את עצמך בהשקעה גדולה באישיות שלך. ואז בבוא העת תזכה למה שראוי לך. אין צורך בעוד תפילות מיוחדות. עשה חיל בן חיל.
שאלה: ללמוד עם מישהו אחר: אני לומד חודשיים עם אחד בכולל,אבל הוא לא מסביר ולא מפרט כל כך וממהר וקשה להתקדם,אני יכול ללמוד עם מישהו אחר באותו הכולל שהוא מסביר לאט יותרוזה גם אחד על אחד? וגם אותו אחד שאני לומד אצלו הזמין אותי לשבתות ומברך אותנו בשבתות לעבור או לא?
תשובה: עדיף ללמוד אצל מי שאתה מרגיש שתתקדם יותר בלימודים. וגם חשוב שיהיה לך קשר איתו מעבר ללימוד ושתוכל לקבל הדרכה ממנו בכל הדרך לקיום מצוות. חזק ואמץ.
שאלה: הנקמה בערביי ישראל: מה כבוד הרב חושב על העצרת שהייתה ביום ראשון שעבר שמטרתה הייתה הריסת בית המחבל ימח שמו. האם כשהממשלה מגלה אוזלת יד והפקרת דמם של היהודים אל מול הטרור האיסלאמי אנו יכולים לפעול בעצמנו, ואם כן עד כמה?
תשובה: אני לא הייתי מעודכן בפרטים של העצרת הזו. הרי ברור שהמארגנים רצו להביע מחאה נגד המחדל של הממשלה. עד כמה שידוע לי, לפי החוק, מותר להרוס את ביתו של המחבל. וודאי שהממשלה הייתה צריכה לעשות את זה, אך אינני יודע האם יש בכוחו של הציבור להרוס לבד. אבל המחאה וודאי הייתה מוצדקת.
שאלה: לימוד תורה או גירושין: רציתי לקבל עצה על בעיה שיש לי. יש לי אבא דתי ואמא חילוניה. אני עברתי השנה לישיבה, ולאימא שלי זה לא היה ממש נוח, היא נלחצה מזה. היא לא מרשה לי לשים כיפה סרוגה יותר מהגודל שהיא רוצה ובצבעים שהיא רוצה (טיפה שחור היא צורחת עלי), הרבה דברים שאני עושה, אם זה יכול להיות קשור להתחזקות, היא שואלת זה קשור לישיבה? אני רוצה מאוד בעתיד להתחזק ולהיות בישיבה קדושה (אני בישיבה תיכונית) אך זה עלול לגרום לגירושים, (זה כמעט קרה פעם) אני לא יודע מה לעשות, לא להרגיז את אימא שלי ורק עוד 4 שנים אני אלמד כמה שארצה ואיפה שארצה או שאני ארצה ישיבה קדושה בכל מחיר ורוב הסיכויים שההורים שלי יתגרשו, מה לעשות?
תשובה: אשריך שאתה בוחר ללכת בדרך התורה. חזק ואמץ. אתה צריך להמשיך להתחזק בתורה ומצות אך בנתיים תעשה את זה בלי להבליט כדי לא להכנס במתח עם אמך. המטרה שלך צריכה להיות שגם אמך תושפע ממך ותיהיה בסוף דתית ושומרת מצות. אך צריך להעזר בסבלנות.
שאלה: שיעור אכילת לחם חי: האם אכילת לחם חי צריך לנהוג בו כמו לחם רגיל לגבי נטילת ידיים על 30 גרם?
תשובה: זה אותו דבר לכל המשתמע מכך, רק לחם חי לא הפרישו את הסובין ושאר הדברים שבלחם לבן מפרישים.
שאלה: עניית אמן על ברכה שהוסיפו לה שטויות: לפני כמה זמן הייתי באיזו הסעה, ושם, אחד בירך את תפלת הדרך, והוסיף "ותצילנו מכל מיני אשכנזים" רח"ל. האם היה מותר לענות אמן על ברכה זו, ולא להתכוון על הוספתו הטיפשית?
תשובה: כן, תפילת הדרך הוא אמר, אלא שהוסיף דברים שלא קשורים לתפילת הדרך. ככלל, אם אדם רוצה להתפלל על דברים אחרים, יכול להתפלל בברכת שומע תפילה. ח השאירו ברכה זו פתוחה, כדי שכל אדם יוכל לשבץ את בקשתו האישית. בקשות אחרות לא שייך לשבץ בברכת הדרך.
שאלה: מרדכי ואסתר חילונים מתבוללים?: שמעתי לא מזמן מרב אחד (די חשוב ומוכר לציבור ולא אצטט את שמו) שייתכן שמרדכי ואסתר היו יהודים מתבוללים, ושזה מתרץ כמה קושיות על המגילה, ושהוא יכול להוכיח מכמה דברי ח שכן הוא. האם עמדה זו תיתכן, או אם היא כפירה קרובה לכפירה?
תשובה: זה דבר תמוה ביותר, ח אומרים שמרדכי היה חבר מחברי הסנהדרין. אם היה יהודי מתבולל, קשה לומר שאותו דור הכניסו יהודי מתבולל לתוך הסנהדרין. ח אומרים שאסתר ברוח הקודש נאמרה, וקשה לקבל ששרתה על יהודים מתבוללים שרתה שכינה.בקיצור, לעניות דעתי, העמדה הזו לא נראית כלל.
שאלה: גרעיני חמניות בפסח: האם בימינו קיים חשש חמץ בגרעיני חמניות (ובכלל בפיצוחים), שהרי אינם מחמשת מיני דגן? מה הדין אם הורינו הקפידו בכך, האם ניתן לשנות מנהג זה ולהשתמש בפיצוחים בפסח? ומה הדין לגבי נכדיי האשכנזים, הרואים את בני דודם (נכדיי הספרדים) אוכלים במבה?
תשובה: בגרעיני חמניות לא שייך בכלל חמץ. אתה יכול לשאול האם קיים בהם חומרה של קטניות, שיהודי אשכנז נוהגים לא לאכול. קודם כל צריך לדעת, שכל סוגי הקטניות שלא באו במגע עם מים, אין שום בעיה לאכול אותם. לכן, אם אדם קונה גרעיני חמניות, ואוכל אותם חיים או קולה אותם בעצמו בפסח, אין שום בעיה לאכול אותם. וכך כל סוגי הקטניות, שבהכנתם לא באו במגע עם מים, אין בעיה לאוכלם, ואפשר לקלות אותם בעצמו, ולאוכלם כרגיל. אם הדביקו את המלח עם מים, יש חשש. ולכן, יש בעיה עם מה שקונים מוכן. לנכדים הרואים את בני דודם, צריך להסביר להם שיש מנהגי עדות וכל עדה צריכה לנהוג לפי המסורת שלהם, ואף אחד לא צריך לזלזל במנהגי עדה אחרת. "אל תיטוש תורת אמך"- כל אחד צריך להתנהג לפי המנהגים שלו. ההבדל הזה קיים גם באלול לגבי משך אמירת סליחות, קיים באב לגבי מנהגי אבילות, וכל עדה צריכה לכבד את מנהגי העדה האחרת, בלי זלזול.
שאלה: נפילת אפיים בטיול: אם מתפללים מנחה באמצע טיול, האם ספרדים צריכים לשבת על הריצפה בשביל להגיד ל"דוד"?
תשובה: מרן המחבר פוסק (שולחן ערוך, אורח חיים קלא ב): "נפילת אפיים מיושב ולא מעומד". מקור הדברים הוא מהבית יוסף בשם הקבלה. הבאר היטב לומד מתוך דבריו, שעל האדם מוטל למצוא מקום ישיבה בשעה שאומר נפילת אפיים אפילו אם בעקבות כך יצטרך להפסיד את אמירתה בציבור. לפי זה, אדם שיוצא לטיול עם חבריו לטבע ואין מקומות ישיבה מסודרים, מעיקר הדין, יכול לשבת ישירות על הרצפה, העיקר הוא שישב בשעה זו. אומנם על פי הסוד, עליו לאלתר מקומות ישיבה חלופיים: 1. סלעים או אבנים. 2. אם אין סלעים ניתן לשבת על הרצפה ובלבד שיפסיק בינו לבין הקרקע, כגון: עשבים או דשא. 3. אם אין לא גם את זה, יקח בגד וכדומה וישב עליו. 4. ואם גם את זה אין לו, לפחות ישען על משהו או על חבר. הרב יונתן סרור
שאלה: נפילת אפיים וקשירת נעליים: א. על איזו יד שמאלי נופל נפילת אפיים במנחה? ב.לפי האשכנזים איך שמאלי צריך לקשור נעליים?
תשובה: א. הפרי מגדים הסתפק בכך, ולכן יכול לבחור לעצמו צד מסויים (או"ח סימן קלא ס"ק ב). ב. גם נועל וגם קושר של ימין תחילה (משנה ברורה או"ח סימן ב ס"ק ו). הרב יאיר וסרטיל
שאלה: רדיו וטלויזיה לאבל ומשפחתו: אביו של בעלי נפטר לפני כ-8 חדשים. האם בעלי יכול לשמוע תוכניות רדיו שמשולבות בהם פרסומות או שירים? כמו כן, יש לנו קלטות תורניות של שיעורים עם מזיקת רקע. האם אפשר לשמוע אותם? מה לגבי ראיית טלויזיה, וסרטים בוידיאו? (ביחד עם בעלי) הערה: ילדינו נשואים ובאמצע השבוע שנינו לבד בבית וקשה לי בלי הדלקת רדיו וטלויזיה בבית.
תשובה: את אינך צריכה להימנע מלשמוע מה שאת רוצה, וזאת תהיה הנאה הבאה לאדם בעל כרחו ואם את בחדר אחד הוא יכול לצאת לחדר אחר. לגבי קלטות תורניות של שיעורים עם מזיקת רקע, אם העיקר זה התוכן ודרך אגב משמיעים שם מוזיקה, הוא צריך שלא להתכוון להנות מהמוזיקה. סרטים בידוריים אסור לבעלך לראות, אך סרטים דוקומנטרים או לימודיים, מותר לו.
שאלה: אוצר בית דין והיתר מכירה: קראתי במספר תשובות פה באתר שלכל הדעות אוצר בי"ד יותר מהודר מהיתר מכירה ושכך סובר גם הרה"ג מרדכי אליהו כמו כן ראיתי שהרב אליהו חתום על ההמלצות לאוצר הארץ. לעומת זאת, ראיתי בספר "מאמר מרדכי" שהרב אליהו סובר שאוצר בי"ד לבד הוא דחוק מאוד ושיש לעשות עימו גם היתר מכירה. למיטב ידיעתי באוצר הארץ לא עושים היתר מכירה בירקות שהם אוצר בי"ד. איך דבר זה ייתכן?
תשובה: הראשל"צ הגר"מ אליהו שליט"א הבהיר את דבריו שאמנם יתכן שיש לעשות עם אוצר בית דין היתר מכירה, אולם למעשה כדי להגדיל את אוצרות בית דין הוא מעדיף ללא היתר מכירה, מאשר היתר מכירה בלבד. בברכת התורה והארץ הרב יהודה הלוי עמיחי
שאלה: קניית דירה מגוי: האם יש בעיה הילכתית בקנייה של דירה ממשפחה נוצרית?
תשובה: לא, אדרבה מצוה לגאול את אדמות ארצנו.
שאלה: שבת מדריכים בעזרא: בתנועת הנוער "עזרא" מתקיימת כל שנה שבת מדריכים לצוות של כל סניף, בתור מדריך אני חושב שאין שם מספיק הפרדה ביחידות של השבת. ישנם 4 יחדות במהלך השבת כל יחידה בערך שעה וחצי או שעתיים והיחידות מעורבות. האם תנועת עזרא שדוגלת בחברה נפרדת לא נצרך להפריד שבת זו? יש לציין שאין תועלת בכך שהיחידות מעורבות ואפשר להפריד אותם ולעשות את אותם היחידות.
תשובה: תנועת עזרא באופן עקרוני מעודדת את ערך הצניעות. אולם למרות זאת ברמה הארצית המקום של התנועה בחברה האמונית הוא שאין סניפים נפרדים לבנים ולבנות אלא באותו סניף יש פעילות לבנים ולבנות. הפעילות כשלעצמה בחבריא א' נפרדת. בחבריה ב' רמת ההפרדה משתנה לפי אופי החברה והסניף. גם כששיש הפרדה היא אינה הפרדה מוחלטת אלא עיקרה בפעולות שיכולות להביא לקלות ראש. גם כשאין הפרדה לא מקילים ראש בין בנים לבנות. בשבתות ההדרכה החלקים שיש בהם קלות ראש יעשו בהפרדה. החלקים הרציניים פתוח להתאמה בכל סניף בתאום עם הקומנרית ועם ההנהלה הארצית. אני כרב בתנועה סומך עליכם שהרצונות של השטח עם המדיניות הרישמית ייצבו את הדרך הנכונה לתנועה. עלו והצליחו.
שאלה: אירוח גוי בליל הסדר: בין האורחים שלי לליל הסדר יהיה גם גוי. אני מבין שאל לו לגעת בבקבוק היין, אבל מה לגבי יתר הברכות?
תשובה: הברכות אם הוא רוצה לברך, מותר לו לברך. אני מבין שמדובר בגוי שמתכוון בברכותיו לבורא עולם, ולא לבודהה וכו'.
שאלה: התנהגות באבלות על אבא: לא עלינו ולא על אף אחד אני נמצא בתוך 30 ימי האבלות על אבא שלי, עיינתי קצת בשאלות בנושא הזה אבל בכל זאת לא הבנתי דברים מסויימים: 1. לגבי שמיעת שירים, האם יש שירים מסויימים שניתן לשמוע ואם כן ממתי? 2. לגבי ספורט, אם יש הגבלה מסויימת למשחקי ספורט כמו כדורסל כדורגל וכו? 3. האם יש בעיה עם סתם להסתובב עם חברים בעיר או מחוץ לעיר? ורציתי לדעת מהי הדרך הכי נכונה וטובה ע"פ התורה להתמודד עם האבל?
תשובה: 1. אתה צריך להימנע מלשמוע מוזיקה לגמרי כל השנה. 2. כיוון שהמשחקים האלה הם של הרבה אנשים, ויש קלות ראש, זה לא מתאים למי שאבל על אביו, אם הינך צריך את זה רק מבחינה רפואית לכושר וכו', זה משהו אחר. 3. יש בזה בעיה. כל מפגש של חבורה של רעות, יש להימנע בשנת האבל, כי זה מעורר שמחה וזה לא מתאים בשנת האבל על ההורים. כדי להבין את הדרך הנכונה ע"פ התורה להתמודד עם האבל, תקרא את הקדמת הספר "תורת האדם" על הלכות אבלות. אי אפשר לענות על זה על רגל אחת. אתה צריך להפנים ולהצדיק את הדין, זה דבר לא פשוט. לפי הרמב"ם יש אפילו מצווה להתאבל יום אחד. מצד אחד צריך להביע צער על כך שהנפטר נסתלק מאיתנו, מצד שני אנחנו מאמינים בהישארות הנפש, האבידה איננה אבידה לנצח, זו אבידה זמנית. הנשמה עברה למתכונת אחרת של חיים. תאמין בכך שהאדם השלים את תפקידו עלי אדמות, ונמצא בגנזי מרומים. אם האבלים ממשיכים את דרכו של האבא ובזכותו נגרמים דברים בעולם, זה נזקף לזכותו בעולם הנשמות. אם אתה רוצה לזכות את הנפטר תמשיך ותרבה בצדקה, בלימוד תורה, בשאר מצוות. ומצד שני, זה לא דרכה של תורה לשקוע באבלות ובעצבות. ח אומרים שאדם צריך להצדיק את הדין, אם הקדוש ברוך הוא לוקח את הנשמות סימן שיש סיבות שנעלמות מאיתנו. אבל לא שאדם יבוא בטענה כלפי שמיא. נמצא, שאם האדם מאמין בדברים האלה, הוא עובר את האבלות, ועובד את ה' גם במצב זה.
שאלה: הנחת תפילין לאישה: שאלתי היא על הנחת תפילין לאשה: א. האם מותר לאשה להניח תפילין? ב. האם יש הבדל בין בפרהסיא לבין בצנעא? ג. אם מותר לה, אזי האם תברך על ההנחה? ד. האם יש הבדל בין העדות השונות לגבי הברכה?
תשובה: יש כאן שאלה עקרונית, לשם מה האשה רוצה להניח תפילין?
שאלה: מסחר בבורסה ועבודה בבנק: האם מותר לעבוד בבנק כאשר התפקיד מחייב מתן הלוואה בריבית שהיא איסור חמור מן התורה. ידוע שיש לבנקים היתר עסקה, אך הוא ממש לא אמין, במיוחד כיוון שרב הלקוחות לא לוקחים את הכסף למטרות עסקיות ומפרישים רווחים שזה בעיקרון מהות היתר עסקה אלא עושקים את הלקוחות שלקחו את ההלוואה או לכיסוי חובות או לקנית ריהוט שאין בו שום עניין עסקי וכן קניית דירה שגם במקרה זה יתכן הפסד וירידת ערך ואז שוב אין שום הפרשת רווחים אלא הלוואה בריבית לשמה למרות שלא אני נותנת את הכסף מכספי אני חותמת על העסקה ואף אמורה לשדל את הלקוח לקחת הלוואה. עוד שאלה חשובה בנושא. האם מותר לסחור בבורסה וזה לא בגזרת הימור אסור (כקלפנות)? אני לומדת כלכלה וחוששת שמא המקצוע יתנגש עם חוקי הדת. לא אקח על עצמי בשום אופן עברה כגון מלווה בריבית שהיא חמורה שבחמורות.
תשובה: אומנם נכון שהיתר עיסקא חל רק על עסק רווחי ולא על צרכנות שאינה עסק אולם הפוסקים התירו במקרים מסוימים של צרכנות אם יש בה תרומה לעסקים רווחיים (כגון, רצון להימנע משבירת תוכנית אטרקטיבית או רכישת דירה שבה אדם חוסך הוצאות שכירת דירה או שבאמצעותה הוא שומר על ערך הכסף). מכיוון שאינך יודעת את כל השיקולים של הלוווים את רשאית לצאת מנקודת הנחה שהלואה כשרה לכן מותר לך לעבוד במקצוע זה. אומנם אם את נתקלת במקרה ברור שאין הצדקה להלוואה היה מן הראוי שתיעצי לא לקחתה. אלא שלא תוכלי להמשיך בעבודתך בצורה זו ומכיוון שאין כאן לפני עיור, אלא רק מסייע לדבר עברה, במקום פרנסה התירו הפוסקים את המשך העיסוק במקצוע. בורסה היא השקעה רצינית בעסקים רווחיים אמיתיים ואין כאן הימור בעלמא לכן מותר לסחור בבורסה. בלעדיה לא יתאפשר פיתוח כלכלי.
שאלה: מוצרי חשמל ותפילין בתענית: 1. האם מותר להשתמש במוצרי חשמל בתענית? 2. האם מניחים תפילין בתענית?
תשובה: 1. אין שום בעיה. 2. כן כרגיל, וישנם הנוהגים גם במנחה. הרב שמואל הולשטיין
שאלה: מתנות לאביונים מירושלים: אדם שגר בירושלים, האם יוצא ידי חובת "מתנות לאביונים" בשליחת מתנה לאביון שגר מחוץ לירושלים?
תשובה: בשנה רגילה יש לתת רק לאביון מירושלים אבל השנה שיש פורים המשולש, עדיף לתת לאביון מירושלים כדי שהמעות ישמשו לסעודה ביום ראשון אבל יוצאים ידי חובה גם באביון ממקום אחר. הרב חיים כץ סכום מתנות לאביונים
שאלה: לשאוף להיות תלמיד חכמים: אדם ששואף להיות תלמיד חכם (וללמוד תורה יומם ולילה) 1) עדיף שילמד בישיבה דתית ציונית או בישיבה חרדית? 2) יכול לעסוק בתורה יומם ולילה ולבטוח בקב"ה שיספק לו מזונותיו או עדיף שיעשה בגרות (ותואר (במקום כמו "מכון לב))? ואם תמצא לומר שיעסוק בתורה, אם ח"ו הפרנסה לא תספיק ותדחוק אותו, יצא לעבוד או שימשיך לבטוח ביטחון בקב"ה וימשיך להגדיל תורה? 3) האם עליו להשתדל להרויח כסף מהכולל כפי מה שמגיע לו כתלמיד חכם (שהוא נחשב כ"תלמיד חכם" ויכול להתפרנס בכבוד מזה ולקבל מלגות מיוחדות עבור תלמידי חכמים בלבד) או שיסתפק במועט (ולא יעשה את התורה קרדום לחפור בו) ויבטח שה יזון אותו ממקום אחר?
תשובה: עדיף ללמוד בישיבה ציונית דתית ששוקדים שם על התורה וגם אוהבים את ארץ הקודש ואת עם הקודש. צריך ללמוד כמה שנים תורה בישיבה ואחרי כמה שנים של לימוד תורה יש מקום לבחון איך להמשיך האם רק בלימוד התורה או גם ללמוד מקצוע על מנת להתפרנס ממנו. מי שלומד בישיבה תיכונית עדיף שיעשה בגרות לפני לכתו לישיבה גבוהה. מותר לקבל כסף מכולל על מנת ללמוד תורה אך רצוי להסתפק במינימום ההכרחי.
שאלה: הפרדת סניף הרובע: לכבוד הרב אליעזר מלמד רציתי לקבל עוד פרטים על איך עשית את השינוי בסניף בני עקיבא שלך בעבר שהפרדת אותו בסניף בין החומות ואולי הדרכות לי איך להעלות את הסניף שלי ברמה התורנית. אבל בעיקר הייתי רוצה לשמוע על איך הפרדת את הסניף.
תשובה: קשה לי להאריך מקוצר זמן. אולם סניף הרובע קם מלכתחילה כסניף נפרד, אמנם בתחילה לא היה ברור עד כמה. וכדי לסייע לכך נתבקשתי על ידי כמה יוזמים, ביניהם מיכאל וסרטייל, תושב העיר העתיקה שלמד אז ב"מרכז הרב" שיעור א', להצטרף לתת פעולות, ובתוך כך גם חיזקתי את העמדה הבסיסית, של בנים לחוד ובנות לחוד. אני אישית לא הייתי חניך בתנועת בני עקיבא, ואף לא היתה התלבטות בזה, כי היה ברור מלכתחילה, עפ"י החינוך התורני שקיבלתי בבית הורי, שלא שייך שאלך לסניף מעורב. אמנם חשוב לציין גם לא היו, בבית ובחברה בה הייתי, דיבורים כנגד בני עקיבא, אלא הערכה לעמדות הבסיסיות ביחס לאהבת התורה, העם והארץ, והרוח האידיאליסטית הטובה שנושבת בתנועת בני עקיבא. ורק עניין המעורב היה לא מוסכם לחלוטין. כל שנותר לי לאחל לך לעשות כחכמתך, תוך התייעצות עם תלמידי חכמים שמכירים את החברה שבסניף שלך.
שאלה: חסידות רחלין: התחלתי לקרוא כתבים של חסידות רחלין, והם מאוד עמוקים ויפים. אומנם שתי דברים הרתיעו אותי: 1. העובדה שהאדמו"ר מייעץ על פי חוכמת הפרצוף, שמעתי דעה מתלמיד חכם גדול שבימינו אין מי שיודע להשתמש בחוכמה זו, ומי שעושה כן זייפן. 2. אחת מההדרכות שלהם הוא "שויתי" לצייר" י-ק-ו-ק"בעת עצימת העיינים, ולרצות להדבק בה וכו. מה דעת הרב - דברי החסידות מאוד נשמעים לי, האם להמשיך בדרכה?
תשובה: אתה יכול ללמוד את רעיונותיו תוך זהירות לא לסטות ממה שמדריכים תלמידי חכמים גדולים. וגם לא לשקוע רק בספרים אלו אלא ללמוד את ספרי היסוד באמונה בקביעות. ומפעם לפעם לעיין בספריו אם הם מוסיפים לך.
שאלה: שאלות בתפילת נשים: 1. האם לנשים מותר להתעטף בטלית? 2. אם מקיימים מניין נשים, האם אומרים "קדיש", "ברכו", ו"חזרת הש"צ"? 3. לגבי קדושה בחזרת הש"צ- בקטע "וקרא זה אל זה ואמר" נוטים ימין-שמאל-מרכז או שמאל-מרכז-ימין? ומדוע בכלל יש נטייה בקטע הזה?
תשובה: 1. זה לא שייך (מדובר על זה ברמ"א), אך אינני יודע לומר האם יש בזה איסור. זו מצוות עשה שהזמן גרמא, כי אנחנו פוסקים שלילה לאו זמן ציצית, ונשים פטורות. 2. לא. זה כך אצל הרפורמים. לפי המסורת האורטודוקסית, מנין הוא דווקא של גברים ולא של נשים. נשים חייבות להתפלל ויכולות לבוא לבית הכנסת ולהתפלל עם הציבור, אך נשים לא חייבות בתפילה בציבור. 3. כמו שהמלאכים מתנועעים פה ושם. רוצים להדגים בפועל את מה שמתרחש בעולמות הרוחניים, אך זה לא לעיכובא.
שאלה: קירבה יום לפני איסור עונה: האם מותר לישון ביחד בלילה לפני עונת יום?
תשובה: מותר. הרב שמואל הולשטיין
שאלה: יציאת ידי חובה במתנות לאביונים ובמשלוח מנות: האם יצאתי ידי חובת מצוות מתנות לאביונים ומשלוח מנות אם מי שמשלם על הדברים הינם הורי שיחיו או שעליי לתת מכספי האישי לצדקה ולרכישת שני מיני מאכל וכו?
תשובה: את צריכה לתת משלך ולא משל הורייך אבל הם יכולים להקנות לך את הדברים או הכסף במתנה על מנת שתוכלי לקיים את המצווה (וכך בדרך כלל ההורים עושים) ואז את יוצאת ידי חובה.